Luonnos 19.11.2018 
 
 
Ympäristöministeriön asetus 
rakennusten vesilaitteistoihin tarkoitettujen kupariputkien mekaanisten liittimien olennai-
sista teknisistä vaatimuksista 
 
Ympäristöministeriön päätöksen mukaisesti säädetään maankäyttö- ja rakennuslain 
(132/1999) 117 c §:n 3 momentin nojalla, sellaisena kuin se on laissa (958/2012): 
 
1 § 
 Soveltamisala 
Tämä asetus koskee rakennuksen ja kiinteistöllä sijaitsevien talousveden ja lämpimän käyttö-
veden johtamiseen tarkoitettujen vesilaitteistojen kupariputkien mekaanisten liittimien olennai-
sia teknisiä vaatimuksia. Tämä asetus kattaa nimellisulkohalkaisijaltaan 10–108 millimetrin ku-
pariputken liittimet. 
 
 
2 § 
 
Määritelmä 
 
Kupariputken mekaanisella liittimellä  tarkoitetaan kupariputkeen mekaanisesti kiinnitettävää 
metallista liitintä.  
 
 
3 § 
 
Kelpoisuus talousveden johtamiseen  
 
Kupariputken mekaanisesta  liittimestä ei saa siirtyä veteen terveydelle haitallisia aineita eikä 
se saa heikentää veden laatua. Kupariputken mekaanisten liittimien veden kanssa kosketuksiin 
joutuvien materiaalien on sovelluttava talousveden johtamiseen. Jos metalliosat ovat kupari-
seosta, jonka lyijypitoisuus on enintään 0,2 prosenttia, ei testausta edellytetä. 
Kupariputken mekaanisen liittimen valmistusmateriaalista testiveteen liuenneen lyijyn pitoi-
suus voi olla enintään viisi mikrogrammaa litrassa, kun materiaali on testattu todellisia käyttö-
olosuhteita vastaavalla 26 viikon pituisella liukenemiskokeella. Testiveden happamuuden (pH-
arvo) arvon on oltava välillä 6,7–8,4, alkaliteetin arvon välillä 0,5–1,3 millimoolia litrassa ja 
happisaturaation arvon yli 70 prosenttia. Testiveden on seisottava neljä tuntia ennen vesinäyt-
teen ottoa.   Vaihtoehtoisena tuotetta koskevana vaatimuksena kupariputken mekaanisen liitti-
men metallisista osista veteen liuenneen lyijyn sallittu enimmäismäärä voi olla liitinkoosta riip-
puen taulukon yksi mukainen, kun liukeneminen on testattu kymmenen vuorokauden kokeella. 
Kokeessa voi liueta kadmiumia enintään kaksi mikrogrammaa. Testiliuoksena on oltava vaih-
dettava synteettinen talousvesi, jonka happamuuden arvon on oltava 7,0 0,1. 
    
  
 
2 Taulukko 1. Liuenneen lyijyn sallittu enimmäismäärä 10 vuorokauden kokeessa. 
   
Nimellishalkaisija, D, mm    ≤ 28 35 42 54 64 76,1 88,9 108 
Lyijymäärä, g 5 8 20 25 40 60 70 90 
 
 
4 § 
Messinkiosien korroosionkestävyys 
Kupariputken mekaanisen liittimen veden kanssa kosketuksiin joutuvien osien on oltava kor-
roosionkestävää kupariseosta. Jos kupariputken mekaaninen liitin on valmistettu kuparista, on 
kuparin vastattava rakennusten vesilaitteistoihin tarkoitettujen kupariputkien olennaisista tekni-
sistä vaatimuksista annetun ympäristöministeriön asetuksen (xx/20xx) 3 §:ssä säädettyjä vaati-
muksia.  
 Mekaanisen liittimen sinkinkadon syvyyden maksimiarvo voi olla enintään 200 mikrometriä. 
Sinkinkadon osoittamista ei edellytetä, kun liittimen koostumuksen sinkkipitoisuus on enintään 
15 prosenttia. 
Messinkisiin osiin ei saa syntyä jännityskorroosiota. 
 
 
5 § 
Pintojen ominaisuudet  
Kupariputken mekaanisten liittimien pintojen on oltava sileitä ja puhtaita eikä niissä saa olla 
pintavikoja tai teräviä reunoja.  
 
 
6 § 
Rakenne ja mitat 
Kupariputken mekaanisen liittimen on oltava kiinnitettävissä liitinkokoa vastaavaan kupari-
putkeen. Jos kupariputken mekaanisessa liittimessä on myös kierreliitospää, siinä on oltava 
tuumakokoinen putkikierre.  
Kupariputken mekaanisten liittimien nimellishalkaisijoiden ja virtausaukkojen vähimmäishal-
kaisijoiden on täytettävä taulukossa kaksi esitetyt vaatimukset. Kuparisten liittimien seinämän-
paksuuden on vastattava niihin liitettävien kupariputkien seinämänpaksuuksia.  
Puristusliittimen rakenteen on oltava sellainen, että putkistoa paineistettaessa puristamatto-
man liitoksen vuoto on havaittavissa. Pistoliittimen liitoksen on oltava irrotettavissa vain työ-
kaluin.  
 
Taulukko 2. Kupariputken mekaanisen liittimen nimelliskoko ja virtausaukon vähimmäishalkaisija. 
 
Kupariputken mekaanisen liittimen nimel-
lishalkaisija D, mm 10 12 15 18 22 28 35 42 54 64 76,1  88,9 108 
Kupariputken nimellinen ulkohalkaisija d, mm 10 12 15 18 22 28 35 42 54 64 76,1  88,9 108 
Virtausaukon vähimmäishalkaisija, mm 7,0  9,0 11,0 14,0 18,0 23,0 29,0 36,0 47,0 55,0 65,0 76,0 92,0    
  
 
3  
7 § 
Liittimen kestävyys 
Kupariputken mekaanisen liittimen on kestettävä asennuksen ja käytön aiheuttamat rasitukset. 
Kupariputken mekaanisen liittimen on kestettävä vähintään 50 vuotta normaaleissa käyttöolo-
suhteissa, joissa veden lämpötila on enintään 65 celsiusastetta ja paine enintään yksi megapas-
cal. 
 
 
8 § 
 
Tiivisteet 
 
Kupariputken liittimen tiivisteiden kestävyyden on täytettävä taulukon kolme mukaiset vaa-
timukset. 
 
Taulukko 3. Elastomeerisen tiivisteen kestävyysvaatimukset. 
 
Puristuspainuma vedessä  
Koeaika: 3 000 h, koelämpötila: 110 °C: väliaine: tislattu vesi Vaatimus 
Puristuspainuma 3 000 tunnin jälkeen ≤ 30 % 
Puristuspainuman lisäys välillä 1 000–3 000 tuntia ≤ 5 % / 1 000 h 
Tilavuuden muutos / paisuminen 
Koeaika: 7 vrk, koelämpötila: 95 °C: väliaine: tislattu vesi Vaatimus 
Tilavuuden muutos ≤ 15 % 
 
 
 
9 § 
Merkintä 
Valmistajan on merkittävä kupariputken mekaaninen liitin pysyvästi niin, että se on yksilöi-
tävissä ja jäljitettävissä. Valmistajan on merkittävä liittimet pysyvästi siten, että merkinnöistä 
on luettavissa vähintään valmistajan nimi tai tuotemerkki, kupariputken mekaanisen liittimen 
nimelliskoko ja messinkisissä kupariputken mekaanisissa liittimissä sinkinkadonkestävyyden 
tunnus ”CR” tai ”DZR”. 
10 § 
Teknisten ominaisuuksien kokeellinen määrittäminen 
Valmistajan on määritettävä tekniset ominaisuudet kokeellisesti. Kokeellinen määrittäminen 
on tehtävä Euroopan talousalueen jäsenmaassa tai Turkissa yleisesti hyväksyttyä menetelmää 
käyttäen. Selvitys teknisten ominaisuuksien määrittämisessä käytetyistä menetelmistä ja koe-
tuloksista on toimitettava pyydettäessä rakennushankkeeseen ryhtyvälle sekä rakennus- ja 
markkinavalvontaviranomaiselle. 
    
  
 
4 11 § 
Voimaantulo 
Tämä asetus tulee voimaan päivänä  kuuta 20.Tämän asetuksen voimaan tullessa vireillä ole-
vaan hankkeeseen sovelletaan tämän asetuksen voimaan tullessa voimassa olleita säännöksiä. 
 
 
Asunto-, energia- ja ympäristöministeri  
 
 
 Yli-insinööri